CELEX: 32002D0469
Language: ro
Date: 2002-06-20 00:00:00
Title: Decizia Comisiei din 20 iunie 2002 de modificare a Deciziei 97/20/CE de stabilire a listei țărilor terțe care îndeplinesc condițiile de echivalență pentru producerea și introducerea pe piață a moluștelor bivalve, echinodermelor, tunicierilor și gasteropodelor marine, în scopul includerii Japoniei în această listă [notificată cu numărul C(2002) 2194]Text cu relevanță pentru SEE.

03/Volumul 42
            
            
               RO
            
            
               Jurnalul Ofícial al Uniunii Europene
            
            
               109
            
         32002D0469
   
               L 163/16
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 20 iunie 2002
   de modificare a Deciziei 97/20/CE de stabilire a listei țărilor terțe care îndeplinesc condițiile de echivalență pentru producerea și introducerea pe piață a moluștelor bivalve, echinodermelor, tunicierilor și gasteropodelor marine, în scopul includerii Japoniei în această listă
   [notificată cu numărul C(2002) 2194]
   (Text cu relevanță pentru SEE)
   (2002/469/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/492/CEE a Consiliului din 15 iulie 1991 de stabilire a condițiilor de sănătate care reglementează producerea și introducerea pe piață a moluștelor bivalve vii (1), astfel cum a fost modificată ultima dată prin Directiva 97/79/CE (2), în special articolul 9,
   întrucât:
   
               (1)
            
            
               Decizia 97/20/CE a Comisiei (3), astfel cum a fost modificată ultima dată prin Decizia 2002/21/CE (4), stabilește lista țărilor terțe din care sunt autorizate importurile pentru consumul uman de moluște bivalve, echinoderme, tunicieri și gasteropode marine sub orice formă. Partea I din anexă stabilește țările și teritoriile care fac obiectul unei decizii specifice adoptate în conformitate cu Directiva 91/492/CEE, iar partea II precizează țările și teritoriile care îndeplinesc condițiile regimului provizoriu stabilit la articolul 2 alineatul (2) din Decizia 95/408/CE a Consiliului (5), astfel cum a fost modificată ultima dată prin Decizia 2001/4/CE (6).
            
         
               (2)
            
            
               Decizia 2002/470/CE a Comisiei din 20 iunie 2002 stabilește condițiile speciale pentru importul de moluște bivalve, echinoderme, tunicieri și gasteropode marine originare din Japonia (7). De aceea, Decizia 97/20/CE trebuie modificată pentru a include această țară în partea I a listei.
            
         
               (3)
            
            
               Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexa la Decizia 97/20/CE se înlocuiește cu anexa la prezenta decizie.
   Articolul 2
   Prezenta decizie se aplică de la 24 iunie 2002.
   Articolul 3
   Prezenta decizie se adresează statelor membre.
   
      Adoptată la Bruxelles, 20 iunie 2002.
      
         
            Pentru Comisie
         
         David BYRNE
         
         
            Membru al Comisiei
         
      
   
   
      (1)  JO L 268, 24.9.1991, p. 1.
   
      (2)  JO L 24, 30.1.1998, p. 31.
   
      (3)  JO L 6, 10.1.1997, p. 46.
   
      (4)  JO L 10, 12.1.2002, p. 79.
   
      (5)  JO L 243, 11.10.1995, p. 17.
   
      (6)  JO L 2, 5.1.2001, p. 21.
   
      (7)  JO L 163, 21.6.2002, p. 19.
   ANEXĂ
   Lista țărilor terțe din care sunt autorizate importurile pentru consumul uman de moluște bivalve, echinoderme, tunicieri și gasteropode marine sub orice formă
   
               I.
            
            
               Țări terțe care fac obiectul unei decizii specifice pe baza Directivei 91/492/CEE.
               
                           AU
                        
                        
                           Australia
                        
                     
                           CL
                        
                        
                           Chile
                        
                     
                           JM
                        
                        
                           Jamaica (numai pentru gasteropode marine)
                        
                     
                           JP
                        
                        
                           Japonia
                        
                     
                           KR
                        
                        
                           Coreea de Sud
                        
                     
                           MA
                        
                        
                           Maroc
                        
                     
                           PE
                        
                        
                           Peru
                        
                     
                           TH
                        
                        
                           Thailanda
                        
                     
                           TN
                        
                        
                           Tunisia
                        
                     
                           TR
                        
                        
                           Turcia
                        
                     
                           UY
                        
                        
                           Uruguay
                        
                     
                           VN
                        
                        
                           Republica Socialistă Vietnam
                        
                     
         
               II.
            
            
               Țări terțe care pot face obiectul unei decizii provizorii pe baza Deciziei 95/408/CE.
               
                           CA
                        
                        
                           Canada
                        
                     
                           GL
                        
                        
                           Groenlanda
                        
                     
                           NZ
                        
                        
                           Noua Zeelandă
                        
                     
                           US
                        
                        
                           Statele Unite ale Americii